
"Az erőszakos női bűnözés kriminológiája "

A bűnözés, mint társadalmi tömegjelenség egyre inkább fokozódik. Napjainkban rengeteg bűncselekményről értesülünk a médiából. Ám a legtöbb esetben az elkövető férfi. Nőkről szinte ritkán hallani. Vajon mi lehet ennek az oka? Miért szerepelnek kevésbé a nők a médiában, mint erőszakos bűnelkövetők?
Erre a kérdésre a dolgozatom megadja a választ.
A dolgozatom témája a női bűnelkövetővé válás lehetséges okait taglalja. A nők bűnelkövetése minden esetben egy hosszantartó frusztráció hatására következik be. Áldozati köre elsősorban a férj, élettárs vagy más családon belüli hozzátartozó. Más megoldást nem lát az adott élethelyzetből való szabadulásra. Az okok feltárása érdekében az elkövetők gyermekkorától kezdtem el a vizsgálódást. Számos kutatás igazolja, hogy a deviáns viselkedés a gyermekkorra vezethető vissza.
Az elkövetővé válás lehetséges okai között szerepel a tettes szociális életkörülménye. Ennek első lépcsőfoka az iskolai végezettség, amely elengedhetetlen a műveltségi szint elsajátításához.
A vizsgálódás során előtérbe került a napjainkban egyre nagyobb teret nyerő alkohol és más, tudatmódosító szer. Vannak esetek, amikor az elkövető alkoholos befolyásoltság alatt követi el a bűncselekményt. Viszont a helyzetek többségében az áldozati oldalon jelenik meg az alkohol.
Felsorolom és jellemzem a női bűnözés típusait és példaként a kutatás során megismert ügyekkel támasztom alá. A példák alátámasztják azt a tényt, hogy a nők is képesek agresszívek lenni. Az elkövetési mód sokszor brutálisabb, mint a férfiak elkövetési módja. Kitérek a speciálisan nők által elkövetett élet elleni bűncselekményekre is, mely közül az egyik a gyermekölés.
Természetesen a megelőzhetőségről sem felejtkeztem meg.



